als_Latn dik_Latn sag_Latn
E Drejta për Arsim
Arsimi është një nga prioritetet kyçe të zhvillimit dinamik të shoqërisë referuar veçanërisht fëmijëve , të rinjëve, ku synohet ofrimi i mundësive për pjesmarrje në arsim. Shteti duhet të hartojë politika plotësuese lidhur me nevojën për punësimim të menjëhershëm të të diplomuarve, duke vendosur rezultate konkrete. Cilësia në arsim mbetet sfidë për brezat, gjë e cila do reflektonte vlera dhe bashkëjetesë gjithpërfshirëse për të gjithë.
Kërkesat për kualifikim të mësimdhënies duhet të shtrihen në të gjithë qytetet dhe komunat ku ka shkolla, për një zhvillim koherent dhe profesional territorial. Barazia dhe mosdiskriminimi ne auditore është çelsi i suksesit për çdo vend të zhvilluar demokratik.
Arsimi gjithëpërfshirës është themeli i një shoqërie jo vetëm tolerante, por edhe të begatë. Për të ndërtuar një Shtet gjithëpërfshirës dhe të suksesshëm ekonomikisht, ku cdo individ merr përgjegjësi për mirëqënien e përgjithshme të vendit, rëndësi të vecantë ka edukimi dhe arsimimi qytetar.
Institucioni i Avokatit të Popullit në punën e tij bazohet rigozorisht në Kushtetutën e Republikës së Shqipërisë, konkretisht nenit 57/1, që citon “kushdo ka të drejtën për arsimim”, dhe Nenit 59 “Objektiva socialë”, pika “ç”, “Arsimimin dhe kualifikimin sipas aftësive të fëmijëve dhe të të rinjve, si dhe të personave të pazënë me punë”, më tej Ligjit 9741 dt. 21.05.2007 “Për Arsimin e Lartë në Republikën e Shqipërisë”, Gjithashtu “E drejta e arsimit”, shprehet në nenin 28 të Konventës Evropiane “Për të Drejtat e Fëmijës”, që citon : ‘Shtetet Palë njohin të drejtën e fëmijës për arsimim’’.
Ndërgjegjësimi i qytetarëve ka bërë që në dyert e institucionit të Avokatit të Popullit të paraqiten grupe të interesuara si mësues, nxënës, studentë si dhe komuniteti i prindërve, të gjithë komponentë shumë të rëndësishëm për evidentimin e rasteve të të metave dhe dobësive në sistemin arsimor.
Kryesisht problematikan në fushën e arsimit kanë qënë të natyrave të ndryshme ku spikasin mardhëniet e punës pra kërkesa në rritje për punësim e të rinjve që mbarojnë studimet e larta dhe kërkojnë të sistemohen si mësues në shkolla të ndryshme të vendit, pushime nga puna, transferime për shkak të reformave apo uljes së numrit të nxënësve në shkolla kopshte apo çerdhe (kryesisht në rrethe). Gjithashtu ankesa ka pasur edhe në lidhje me vlerësimet jo korrekte në konkurse të ndryshme etj.
Konkretisht për vitin 2012 ka pasur në total 80 ankesa, 13 raste me inisiativë. Rezultojnë të përfunduara 61 ankesa, në proces shqyrtimi 19 , 30 të pabazuara , 1 jashtë kompetencës , 20 zgjidhur në favor të ankuesit , 2 heqje dorë , 7 rekomandime të pranuara ,1 rekomandim i refuzuar.
als_Latn als_Latn als_Latn als_Latn als_Latn als_Latn als_Latn als_Latn